ԵՐԵՎԱՆ, 19 ՀՈՒՆԻՍԻ, Times.am: ՀՀ գլխավոր դատախազ Արթուր Դավթյանը խոստանում է մարտի 1-ի գործի վերաբերյալ ստացված նոր տեղեկություններ ներկայացնել հանրությանն այնքանով, որքանով դա չի խանգարի նախաքննությանը: Արթուր Դավթյանն այս մասին ասաց Ազգային ժողովում լրագրողների հետ զրույցում: «Այս գործի հետ կապված մեր սպասումներն ու հույսերը շատ-շատ են, և մենք առաջիկայում դրա հետ կապված տեղեկությունները պարբերաբար կներկայացնենք հանրությանն այնքանով, որքանով դա չի խանգարի նախաքննությանը»,- նշեց Դավթյանը՝ ընդգծելով, որ այս պահին այդ գործով ձեռք բերված տվյալների մասին տեղեկություն ներկայացնելու անհրաժեշտություն չի տեսնում: